United satte ny inntektsrekord i England
United er den første klubben i Storbritannia med inntekter på over 500 millioner pund i løpet av en sesong. I 2015/16-sesongen ble det omsatt for 515,3 millioner pund, rundt 5,7 milliarder kroner. Omsetningen har gått opp 30 prosent på ett år. Bare Barcelona kan vise til en større omsetning enn Manchester United. – Resultatet reflekterer styrken i virksomheten vår, og klubben er i rute til å nå rekordinntekter i 2017, selv uten Champions League-spill, sier Ed Woodward ifølge Manchester Evening News. Les også: Mener stjerneskuddets United-karriere er «dødsdømt» under Mourinho United leverer et overskudd på rundt 400 millioner kroner. Gjelden har økt med to prosent, og er nå på 2,8 milliarder kroner. – De sterke økonomiske resultatene har gitt oss muligheten til å investere i tropp, støtteapparat og fasiliteter som setter oss i posisjon til å kjempe om, og vinne, trofeer i årene som kommer, mener Woodward. Uniteds lønnsutgifter er på 2,5 milliarder kroner, og med Paul Pogba og Zlatan Ibrahimovic på plass er det vel grunn til å tro at også lønnskostnadene vil øke. Klubben har også avskrevet rundt 75 millioner kroner av verdien på spillerstallen, noe som blir tolket som at Bastian Schweinsteiger ikke lenger er en del av Uniteds A-stall. Slåsskamp på LSK-trening: – Han kom løpende som «Karate Kid» Det ble også avslørt hvor mye Louis van Gaal og hans stab fikk i kompensasjon da de måtte forlate Old Trafford i mai: I overkant av 90 millioner kroner.
Manchester United har satt ny inntektsrekord i England. United-direktør Ed Woodward forventer nye rekorder neste år – selv uten Champions League-spill.